Dækcentret ligger på Strandvejen 153, og branden udviklede sig ret voldsomt, fortæller indsatsleder Jan Nedza fra Beredskabscenter Aalborg til P4 Nordjylland. - Branden har været meget kraftig. Vi har haft alle mand sat ind, og det er faktisk lykkedes at forhindre den i at brænde ind i kontorfløjen af bygningen, men ellers er resten udbrændt, siger Jan Nedza. Brandfolkene går her i morgentimerne over i en efterslukningsfase, der formentlig varer endnu nogle timer.

Referat:
Brandvæsenet har natten til fredag kæmpet mod flammer i en cirka 400 m2 stor lagerhal på et dækcenter i Hou nord for Hals.